Uredba Komisije (ES) št. 472/2002

z dne 12. marca 2002

o spremembi Uredbe (ES) št. 466/2001 o določitvi mejnih vrednosti nekaterih kontaminatov v živilih

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v živilih [1] in zlasti člena 2(3) Uredbe,

po posvetovanju z Znanstvenim odborom za živila (ZOŽ),

ob upoštevanju naslednjega:

(1) Uredba (EGS) št. 315/93 predpisuje, da je treba za varovanje javnega zdravja določiti mejne vrednosti kontaminatov v živilih.

(2) Uredba Komisije (ES) št. 466/2001 [2], kakor je bila nazadnje spremenjena z Uredbo (ES) št. 257/2002 [3], določa mejne vrednosti za nekatere kontaminate v živilih, ki veljajo od 5. aprila 2002 dalje.

(3) Nekatere države članice so ali načrtujejo sprejetje mejne vrednosti za aflatoksine v začimbah in za ohratoksin A v nekaterih živilih. Glede na razlike med državami članicami in posledično tveganje zaradi izkrivljanja konkurence so ob upoštevanju načela sorazmernosti za zagotavljanje enotnosti trga potrebni ukrepi Skupnosti.

(4) Aflatoksini, zlasti aflatoksin B1, so genotoksične rakotvorne snovi. Za snovi te vrste ni mejne vrednosti, pod katero dokazanega škodljivega učinka ni in zato ni mogoče določiti sprejemljivega dnevnega vnosa. Sedanja znanstvena in tehnična spoznanja ter izboljšave v postopkih proizvodnje in shranjevanja ne preprečujejo nastanka tovrstnih plesni in tako ni mogoče popolnoma preprečiti prisotnosti aflatoksinov v začimbah. Zato je treba določiti tako nizke mejne vrednosti, da so razumno dosegljive.

(5) Rezultati usklajenega nadzornega programa, ki ga države članice izvajajo v skladu s Priporočilom Komisije 97/77/ES z dne 8. januarja 1997 o usklajenem programu za uradni nadzor živil za leto 1997 [4], so na voljo, odkar so bile opredeljene mejne vrednosti za aflatoksine v drugih živilih. Kažejo, da ima več vrst začimb visoko vsebnost aflatoksinov. Zato je primerno opredeliti mejne vrednosti za vrste začimb, ki se uporabljajo v velikih količinah in pri katerih pogosto prihaja do onesnaženja.

(6) Mejne vrednosti je treba ponovno pregledati in po potrebi znižati do 31. decembra 2003 ob upoštevanju možnosti za zmanjšanje onesnaženja z aflotoksini v začimbah z izboljšanjem postopkov proizvodnje, pobiranja pridelka in shranjevanja ter z napredkom znanstvenih in tehnoloških spoznanj.

(7) Ohratoksin A je mikotoksin, ki ga proizvajajo številne glive (vrste Penicillium in Aspergillus). V naravi se po vsem svetu pojavlja v različnih rastlinskih proizvodih, kakor so žito, kavina zrna, kakavova zrna in posušeno sadje. Zaznali so ga v proizvodih, kakor so žitni izdelki, kava, vino, pivo, začimbe in grozdni sok, pa tudi v izdelkih živalskega izvora, in sicer v svinjskih ledvicah. Preiskave pogostosti in vsebnost ohratoksina A v vzorcih živil in človeške krvi kažejo, da so živila pogosto onesnažena.

(8) Ohratoksin A je mikotoksin z rakotvornimi, nefrotoksičnimi, teratogenimi, imunotoksičnimi in morebiti nevrotoksičnimi lastnostmi. Povezan je z boleznimi ledvic pri človeku. Ohratoksin A ima pri človeku lahko dolgo razpolovno dobo.

(9) Znanstveni odbor za prehrano v svojem mnenju o ohratoksinu A z dne 17. septembra 1998 meni, da bi bilo preudarno zmanjšati izpostavljenost ohratoksinu A kolikor je največ mogoče in zagotoviti, da se izpostavljenost zniža proti nižji skrajni meji sprejemljivih dnevnih vnosov od 1,2 do 14 ng/kg telesne mase/dan, ki so jih ocenila druga telesa, npr. pod 5 ng/kg telesne mase/dan.

(10) S sedanjim znanstvenim in tehničnim znanjem in kljub izboljšavam postopkov proizvodnje in shranjevanja ni mogoče povsem preprečiti nastanka teh plesni. Zato nastanka ohratoksina A v živilih ni mogoče popolnoma odpraviti. Zato je treba določiti tako nizke mejne vrednosti, da so razumno še dosegljive.

(11) K vnosu ohratoksina A s hrano največ prispevajo žita in žitni izdelki. Preprečevanje je največjega pomena, da se kar v največji meri izognemo onesnaženju in zaščitimo potrošnika. Primerno je, da se za žito in žitne izdelke določijo mejne vrednosti na razumno dosegljivi ravni pod pogojem, da se sprejmejo preventivni ukrepi za preprečevanje onesnaženja v vseh fazah proizvodnje in trženja.

(12) Za posušeno grozdje (korinte, rozine in sultane) je bilo ugotovljeno, da je močno onesnaženo. Pri ljudeh, ki posušeno grozdje uživajo v velikih količinah, zlasti pri otrocih, je to znaten vir ohratoksina A v hrani. Primerno je, da se začasno določi mejna vrednost na tehnološko dosegljivi ravni, ter nujno, da se še naprej izboljšujejo postopki za zmanjšanje onesnaženja.

(13) Prisotnost ohratoksina A je bila zaznana v kavi, vinu, pivu, grozdnem soku, kakavu in začimbah. Države članice in zainteresirane stranke (kakor npr. poklicna združenja) morajo izvesti preiskave in raziskave, da ugotovijo različne dejavnike, ki sodelujejo pri nastanku ohratoksina A, in določijo preventivne ukrepe, ki jih je treba sprejeti za zmanjšanje prisotnosti ohratoksina A v teh živilih. Na področju raziskav in preventive se je treba potruditi, da se pri teh izdelkih kolikor je le mogoče zniža vsebnost ohratoksina A, dokler ne bodo določene mejne vrednosti na podlagi načela ALARA (tj. tako nizko, da je razumno dosegljivo). Če ne bo prizadevanj za znižanje vsebnosti ohratoksina A v nekaterih izdelkih, bo treba določiti mejne vrednosti za tovrstne izdelke za varovanje zdravja ljudi brez ocene tehnološke izvedljivosti.

(14) Zato je treba ustrezno spremeniti Uredbo (ES) št. 466/2001.

(15) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Uredba (ES) št. 466/2001 se spremeni v naslednjem:

1. Člen 4(2) se spremeni:

(a) uvodni stavek se nadomesti z:"V zvezi z aflatoksini in ohratoksinom A v izdelkih, navedenih v točkah 2.1 in 2.2 Priloge I, je prepovedano:";

(b) v točki (b) se "in 2.1.3" nadomesti z "2.1.3, 2.1.4, 2.2.1 in 2.2.2".

2. V členu 5 se vstavi naslednji odstavek 2a:

"2a. Komisija ponovno pregleda mejne vrednosti za aflatoksine, določene v točki 2.1.4 oddelka 2 Priloge I, najpozneje do 31. decembra 2003 in jih, če je primerno, zniža ob upoštevanju napredka znanstvenih in tehnoloških spoznanj.

Komisija ponovno pregleda določbe v točkah 2.2.2 in 2.2.3 oddelka 2 Priloge I najpozneje do 31. decembra 2003 glede na mejne vrednosti za ohratoksin A v posušenem grozdju in z namenom, da vključi mejne vrednosti za ohratoksin A v surovi in praženi kavi in kavnih izdelkih, vinu, pivu, grozdnem soku, kakavu in kakavovih izdelkih ter začimbah ob upoštevanju izvedenih raziskav in preventivnih ukrepov, ki se uporabljajo za znižanje prisotnosti ohratoksina A v navedenih proizvodih.

V ta namen države članice in zainteresirane stranke vsako leto Komisiji predložijo rezultate izvedenih raziskav in napredek v zvezi z uporabo preventivnih ukrepov za preprečevanje kontaminacije z ohratoksinom A."

3. Priloga I se spremeni, kakor je določeno v Prilogi k tej uredbi.

Člen 2

Ta uredba začne veljati deseti dan po objavi v Uradnem listu Evropskih skupnosti.

Uporablja se od 5. aprila 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. marca 2002

Za Komisijo

David Byrne

Član Komisije

[1] UL L 37, 13.2.1993, str. 1.

[2] UL L 77, 16.3.2001, str. 1.

[3] UL L 41, 13.2.2002, str. 12.

[4] UL L 22, 24.1.1997, str. 27.

--------------------------------------------------

PRILOGA

Voddelku 2 (mikotoksini) Priloge I k Uredbi (ES) št. 466/2001 se doda:

"Živilo | Mejna vrednost (μg/kg) | Postopek vzorčenja | Izvedbena merila za analitske metode |

B1 | B1+B2+G1+G2 | M1 |

2.1.4 Naslednje vrste začimb: Capsicum spp. (posušeni plodovi, celi ali mleti, vključno s čilijem, kajenskim poprom in papriko)Piper spp. (sadeži, vključno z belim in črnim poprom)Myristica fragrans (muškatni orešek)Zingiber officinale (ingver)Curcuma longa (kurkuma) | 5 | 10 | — | Direktiva 98/53/ES | Direktiva 98/53/ES |

- Capsicum spp. (posušeni plodovi, celi ali mleti, vključno s čilijem, kajenskim poprom in papriko)

- Piper spp. (sadeži, vključno z belim in črnim poprom)

- Myristica fragrans (muškatni orešek)

- Zingiber officinale (ingver)

- Curcuma longa (kurkuma)

| 5 | 10 | — | Direktiva 98/53/ES | Direktiva 98/53/ES" |

"Živilo | Mejna vrednost (μg/kg ali ppb) | Postopek vzorčenja | Referenčna analitska metoda |

2.2.OHRATOKSIN A

2.2.1Žito (vključno z rižem in ajdo) in žitni izdelki

2.2.1.1Surova žitna zrna (vključno s surovim rižem in ajdo) | 5 | Direktiva Komisije 2002/26/ES | Direktiva 2002/26/ES |

2.2.1.2Vsi žitni izdelki (vključno s predelanimi žitnimi izdelki in žitnimi zrni za neposredno prehrano ljudi) | 3 | Direktiva 2002/26/ES | Direktiva 2002/26/ES |

2.2.2Posušeno grozdje (korinte, rozine in sultane) | 10 | Direktiva 2002/26/ES | Direktiva 2002/26/ES |

2.2.3Surova in pražena kava in kavni izdelki, vino, pivo, grozdni sok, kakav in kakavovi izdelki ter začimbe | —" | | |

--------------------------------------------------